นอกจากนี้ นายสมศักดิ์ยังเปิดเผยยอดตัวเลขการทำลายไก่ จนถึงวันที่ 23 ม.ค.ว่า ทำลายไก่ที่สงสัยจะเป็นพาหะของโรคไปแล้วจำนวน 7,102,902 ตัว หลังจากที่พบเชื้อไข้หวัดนกที่ จ.สุพรรณบุรี พร้อมกับวางมาตรการห้ามเคลื่อนย้ายสัตว์ปีก และผลิตภัณฑ์ทั้งประเทศ โดยไม่มีใบกำกับการเคลื่อนย้ายจากกรมปศุสัตว์ และการตั้งด่านควบคุมพื้นที่เฝ้าระวัง โดยกำหนดจุดตรวจอย่างเข้มงวด 65 จุด สัตว์ปีกที่มีใบกำกับในการเคลื่อนย้าย จะเคลื่อนย้ายได้เฉพาะเส้นทางที่กำหนดเท่านั้น